
          Na temelju članka 72. Statuta Osnovne škole Domovinske zahvalnosti, KLASA: 003-05/19-01/1  URBROJ: 2182/01-19/05-01, odnosno njegovih izmjena i dopuna, a sukladno važećoj Odluci o uvjetima i načinu korištenja imovine školskih ustanova Šibensko-kninske županije od 09.02.2026. godine, Osnovna škola Domovinske zahvalnosti,  o b j a v lj u j e
JAVNI POZIV

za davanje u najam školskog stana

I. PREDMET JAVNOG POZIVA

Predmet ovog Javnog poziva je davanje u najam školskog stana (u daljnjem tekstu - Javni poziv) Osnovne škole Domovinske zahvalnosti na adresi Josipa Jovića 2,  Knin, OIB: 87693827782, čest. zem. 3141/101 (u daljnjem tekstu – Škola), i to kako slijedi:

1. Stan koji se nalazi u prostoru zgrade Osnovne škole Domovinske zahvalnosti, prizemlje, površine 45 m2 te se isti sastoji od dvije (2) sobe, kuhinje, kupaonice i wc-a.

U odnosu na navedenu površinu dozvoljena su odstupanja do  +/- 5 m2.

II. UVJETI ZA SUDJELOVANJE

Pravo na podnošenje zahtjeva za davanje stana u najam ima državljanin Republike Hrvatske, punoljetna osoba, s prebivalištem na području grada Knina u neprekidnom trajanju od minimalno godinu dana, prije objave ovog Javnog poziva, ako:

1. nema na području Republike Hrvatske, na području države u kojoj je rođen (ukoliko to nije RH) ni na području drugih država u vlasništvu, suvlasništvu ili bilo kakvom drugom obliku korištenja useljivi stan ili kuću,

2. nema u vlasništvu ili suvlasništvu poslovni prostor ili sličnu građevinu, jedinstveno komunalno opremljeno građevinsko zemljište u površini većoj od 300 metara četvornih te druge nekretnine znatnije vrijednosti,

3. nije prethodno ostvario pravo na stambeno zbrinjavanje po nekom drugom propisu,

4. podnositelj prijave nije pod istragom i da se protiv njega ne vodi kazneni postupak  (uvjerenje ne starije od dana objave ovog Javnog poziva).

Članovi obiteljskog domaćinstva podnositelja mogu biti bračni ili izvanbračni drug, životni partner, neformalni životni partner, srodnici po krvi u pravoj i pobočnoj liniji i njihovi bračni ili izvanbračni drugovi odnosno životni i neformalni životni partneri, pastorci, posvojenici, posvojitelji te osobe koje je podnositelj zahtjeva dužan uzdržavati prema odredbama posebnog zakona.

III. MJERILA ZA UTVRĐIVANJE LISTE REDA PRVENSTVA

Lista reda prvenstva utvrđuje se na temelju sljedećeg kriterija:

1. najviša ponuđena cijena najma koja ne može biti niža od minimalne cijene najma koja iznosi - 350,00 eura. 

IV. ISPRAVE I DOKAZI KOJI SE PRILAŽU UZ ZAHTJEV

Ponuda za najam školskog stana podnosi se isključivo na propisanom Obrascu I.

Uz ponudu (Obrazac I), podnositelj je obvezan priložiti ostale potrebne isprave i dokaze, a na temelju kojih se utvrđuje ispunjavanje uvjeta za sudjelovanje u ovom Javnom pozivu, i to:

1. dokaz o hrvatskom državljanstvu podnositelja zahtjeva: preslik domovnice, važeće osobne iskaznice ili putovnice,

2. podatke o svim članovima obiteljskog domaćinstva koji će koristiti stan koji se daje u najam – vlastoručno potpisana izjava u proizvoljnoj formi,

3. Obrazac II - vlastoručno potpisanu izjavu podnositelja zahtjeva kojom pod materijalnom i kaznenom odgovornošću potvrđuje da nema na području Republike Hrvatske, na području države u kojoj je rođen (ukoliko to nije RH) ni na području drugih država, u vlasništvu, suvlasništvu ili bilo kakvom drugom obliku korištenja useljivi stan ili kuću, odnosno da nema u vlasništvu ili suvlasništvu poslovni prostor ili sličnu građevinu, jedinstveno komunalno opremljeno građevinsko zemljište u površini većoj od 300 metara četvornih te druge nekretnine znatnije vrijednosti, odnosno da nije prethodno ostvario pravo na stambeno zbrinjavanje po nekom drugom propisu,

6. uvjerenje nadležnog suda da podnositelj prijave nije pod istragom i da se protiv njega ne vodi kazneni postupak  (ne starije od dana objave ovog Javnog poziva),

Službene isprave i dokaze podnositelj prilaže u izvorniku ili preslici ili kao ispis elektroničkog zapisa iz sustava e-Građani.

V.

ROK ZA DOSTAVU PONUDE

          Rok za podnošenje ponuda počinje teći od  21.09.2026. i traje do 30.09.2026. godine zaključno do 10 sati.
          Poziv se objavljuje na oglasnoj ploči i na mrežnim stranicama Osnovne škole Domovinske zahvalnosti (https://os-domovinske-zahvalnosti-kn.skole.hr/javni-pozivi/).

          Pisane ponude dostavljaju se zemaljskom poštom ili osobno na protokol u tajništvo Škole. U slučaju osobne dostave na protokol obavezna je prethodna najava predaje ponude na broj 022/664-715 ili 092/271 6636 i to minimalno dan prije. Ponude se predaju u zatvorenoj kuverti s naznakom ˝NE OTVARAJ – PONUDA ZA NAJAM ŠKOLSKOG STANA˝ na adresu:  

OSNOVNA ŠKOLA DOMOVINSKE ZAHVALNOSTI, Josipa Jovića 2, 22 300, Knin.

          Do navedenog roka za dostavu  (30.09.2026. godine do 10h),  ponuda mora biti dostavljena i zaprimljena od strane Škole, bez obzira na način dostave.

          Ponuditelj snosi posljedice nepravovremene dostave ponude.

          Ponude koje nisu zaprimljene u propisanom roku za dostavu  (30.09.2026. godine do 10h) neće se evidentirati kao pristigle.

          Otvaranje pristiglih ponuda će se održati dana  30.09.2026. godine u 12h u prostorijama tajništva Osnovne škole Domovinske zahvalnosti, Josipa Jovića 2, 22 300 Knin. 

          Otvaranje ponuda nije javno.

          O odabiru najpovoljnije ponude ponuditelji će biti obaviješteni objavom na web stranici Škole
(https://os-domovinske-zahvalnosti-kn.skole.hr/javni-pozivi/).

          Škola pridržava pravo ne prihvatiti niti jednu ponudu, bez posebnog obrazloženja, te poništiti natječaj u bilo koje vrijeme, bez ikakve obveze prema ponuditeljima. Obavijest o navedenom biti će objavljena na web stranici Škole na linku  (https://os-domovinske-zahvalnosti-kn.skole.hr/javni-pozivi/).

VI.

ODABIR PONUDE

          Najpovoljnijom ponudom smatrat će se ona ponuda koja, uz ispunjenje uvjeta iz ovog Javnog poziva, sadrži najveći iznos ponuđene najamnine (minimalni mogući ponuđeni iznos najamnine je 350,00 eura mjesečno).
          Ako dva ili više ponuditelja dostave ponude s istim najvišim mjesečnim iznosom najamnine, a ispunjavaju sve uvjete ovog Poziva, Škola će u tom slučaju povoljnijim smatrati onog ponuditelja koji je ranije predao svoju ponudu, a isto se utvrđuje pečatom pošte iz kojeg se vidi datum i sat predaje ponude putem zemaljske pošte odnosno digitalnom potvrdom izdanom od strane Škole sa datumom i satom evidentiranja ukoliko je ponuda predana na protokol Škole.   

          Ako najpovoljniji ponuditelj odustane od sklapanja ugovora, isto će se ponuditi redom prvom slijedećem ponuditelju koji je ponudio prvu višu najamninu.

          U slučaju da pristigne samo jedna valjana ponuda, ista može biti izabrana.

VII.

RAZLOZI ISKLJUČENJA PONUDE

          Neće se razmatrati:

        -   nepravovremene i nepotpune ponude,

        -   ponude koje ne ispunjavaju uvjete iz Poziva.

VIII.

OBAVIJEST O ODABIRU ILI PONIŠTENJU

          Odluka o davanju u najam ili Odluka o poništenju će se svim sudionicima dati na znanje putem obavijesti na web stranice Škole na linku  (https://os-domovinske-zahvalnosti-kn.skole.hr/javni-pozivi/).

IX.

SKLAPANJE UGOVORA

          S ponuditeljem čija je ponuda odabrana kao najpovoljnija, ravnateljica Škole sklopit će ugovor o najmu školskog stana.

          Najmoprimac s kojim će biti zaključen ugovor o najmu ne može isti dati u podnajam bez odobrenja Škole, odnosno treba poštovati uvjete korištenja stana koji su propisani sklopljenim ugovorom te ostalim zakonskim i podzakonskim aktima koji reguliraju navedenu materiju.

X.

ZAŠTITA OSOBNIH PODATAKA

          U skladu s Uredbom Europske unije 2016/679 Europskog parlamenta i Vijeća od  17. travnja 2016. godine te Zakona o provedbi Opće uredbe o zaštiti podataka ( NN 42/18) prijavom na ovaj Poziv, odnosno dostavom ponude Školi prema navedenim uvjetima, ponuditelj daje privolu za prikupljanje i obradu osobnih podataka iz cjelokupne dokumentacije, a sve u svrhu pripreme, provedbe i realizacije predmeta Poziva.

Povjerenstvo za provedbu javnog poziva

Dostaviti:

· Oglasna ploča i web stranica Škole

· Pismohrana

